ཕྱི་ལོ་༡༩༨༧ལོར་ཨིན་ཡུལ་དུ་ཕེབས།ལུན་གྲོན་རྒྱལ་སྤྱིའི་ཨིན་ཡིག་སློབ་གྲྭ་རུ་ཆེད་ལས་ཨིན་ཡིག་དགེ་རྒན་གྱི་ཕྱག་ལས་གནང་ཞོར།བོད་ཀྱི་ཐེབས་རྩ་དང་ཚོགས་སྡེ་གང་མང་ལ་ཞབས་ཞུ་ཞུས་འདུགཕྱི་ལོ་༢༠༠༡ནས་ཨོག་སུ་སྤོར་སློབ་ཆེན་དུ་ཆེད་ལས་བོད་ཡིག་དགེ་རྒན་དུ་ཕེབས་པ་རེད།ལོ་རབས་བདུན་ཅུའི་ནང་གི་བོད་མི་གསར་འབྱོར་བའི་ཁྲོད་དུ།ཁོང་ལྟ་བུའི་བོད་ཨིན་གཉིས་ཀྱི་ཤེས་ཚད་མཐོན་པོ་ཅན་མང་བོ་མེད།ཁོང་གིས་རྩོམ་ཡིག་དང་སྙན་ངགདངོས་བཤུས་གློག་བརྙན་སོགས་གང་མང་སྐོར་གྱི་ཆེད་ལས་ཡིག་སྒྱུར་མཁན་གནང་མྱོང་བ་མ་ཟད།བོད་ཀྱི་བརྡ་རྙིང་དང་གཏམ་དཔེའི་སྐོར་ལའང་ཁོང་གིས་དེབ་རྒན་ལོངས་པ་ཞིག་ཕྱོགས་བསྒྲིགས་གནང་འདུགདེ་བཞིན།ཁོང་བོད་ཀྱི་ལོ་རྒྱུས་དང་རི་མོའི་སྒྱུ་རྩལ་ཕྱོགས་ལའང་དབྱིངས་ཆེན་པོ་ཡོད་མཁན་ཞིག་རེད།ལོ་སྔོན་མར།རྒན་ལགས་ངེད་གཉིས་ཀྱིས་སྦ་བཞེད་ཀྱི་བརྡ་རྙིང་ཁ་ཤས་ཀྱི་གོ་དོན་སྐོར་ལ་ཆུ་ཚོད་གཅིག་ལྷག་བགྲོ་གླེང་བྱས་པ་དྲན།